KOMISIJOS SPRENDIMAS
2004 m. gruodžio 30 d.
iš dalies pakeičiantis Komisijos sprendimą 95/388EB, siekiant atnaujinti Bendrijos vidaus prekybos avinų ir ožių rūšių sperma, avių ir ožkų rūšių kiaušialąstėmis ir embrionais skirtų sveikatos sertifikatų pavyzdžius
(pranešta dokumentu Nr. K(2004) 5544)
(Tekstas svarbus EEE)
(2005/43/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. liepos 13 d. Tarybos direktyvą 92/65/EEB, nustatančią gyvūnų sveikatos reikalavimus, reglamentuojančius prekybą Bendrijoje gyvūnais, sperma, kiaušialąstėmis bei embrionais, kuriems netaikomi gyvūnų sveikatos reikalavimai, nustatyti specialiose Bendrijos taisyklėse, nurodytose Direktyvos 90/425/EEB A priedo I dalyje, bei jų importą į Bendriją (1), ypač į jos 11 straipsnio 2 dalies ketvirtą įtrauką ir 11 straipsnio 3 dalies trečią įtrauką,
kadangi:
(1)
Direktyva 92/65/EEB nustatomi gyvūnų sveikatos reikalavimai, reglamentuojantys prekybą avinų ir ožių rūšių sperma, avių ir ožkų rūšių kiaušialąstėmis bei embrionais.
(2)
Komisijos sprendimu 95/388/EB (2) nustatomas tokiai prekybai taikytinas sertifikato pavyzdys.
(3)
2001 m. gegužės 22 d. Europos Parlamento ir Tarybos reglamentu (EB) Nr. 999/2001, nustatančiu tam tikrų užkrečiamųjų spongiforminių encefalopatijų prevencijos, kontrolės ir likvidavimo taisykles (3), šiuo metu suteikiamas teisinis pagrindas visoms priemonėms, susijusioms su gyvūnais, užsikrėtusiais USE. Komisijos reglamentu (EB) Nr. 1492/2004, iš dalies pakeičiančiu Reglamentą 999/2001, siekiama paaiškinti specifinius su USE susijusius reikalavimus dėl prekybos avinų ir ožių rūšių sperma, avių ir ožkų rūšių kiaušialąstėmis ir embrionais ir pateikti leidžiančias nukrypti nuostatas dėl spermos ir kiaušialąsčių, gaunamų iš tam tikrų gyvūnų veislių.
(4)
Todėl yra būtina atnaujinti Sprendimo 95/388/EB I ir II prieduose pateiktus gyvulių sveikatos sertifikatų pavyzdžius.
(5)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
1. Sprendimo 95/388/EEB I priedas yra pakeistas šio sprendimo I priedu.
2. Sprendimo 95/388/EEB II priedas yra pakeistas šio sprendimo II priedu.
2 straipsnis
Šis sprendimas taikomas nuo 2005 m. sausio 1 d.
3 straipsnis
Šis sprendimas skirtas valstybėms narėms.
Priimta Briuselyje, 2004 m. gruodžio 30 d.